
Rapport fra ISPGR 2003, Sydney Australia
Fredagen 21/3-03 la FoU leder Astrid Bergland og undertegnede ut på tur til Konferanse i Sydney, Australia der vi begge hadde innlegg. Mitt innlegg var en poster fra oppfølgningen av mitt slagprosjekt i perioden 1996 til 2001. 

Konferansen startet med registrering og "welcome party" søndagen 23/3. Vi landet kl 6.00 om morgenen og var på plass kl. 18.00 på em. Vi møtte ytterligere tre deltakere fra Norge, Bergen nærmere bestemt. Annars var "Hele verden" representert med et utvalg av leger, fysioterapeuter, kinesiologer, ingeniører og eksperter på motorikk. En tverrfaglig samling med høy kompetanse der vi var innom dyreforsøk, robotechnics, bruk av bevegelseslaboratorium til mer kliniske beskrivelser av balanse og gange. 

Foredragene var fordelt på forskjellige tema: Basic Control Mechanisms, Parkinson Disease, Motor Development, Orthopædics, Anticipatory Postural Control, Ageing and Balance, Clinical, Vestibular Function, Parkinson´s disease, Falls in the elderly, Gait and Gait Pertubation, Multisensory integration, Stroke, Neurological disorders & rehabilitation, Postural pertubation og Foot and Ankle. I tillegg var det en stor posterutstilling som også var fordelt under tema.

Alla abstrakt gavs ut i Program & Book of Abstracts, Editor Stephen R Lord og Hylton B Mentz som nå er på rundtur i fysioterapi avdelingen.

Programmet var tett og meget intensivt med lunsj og kaffe pauser i hallen med posters fra 8.30 til 17.30. Vi såg ikke mye til solen og stranden disse dagene i Sydney, dertil var det altfor interessant å delta på konferansen og å få kontakt med andre forskere. Litt fornøyelse ble det imidlertid tid til. Det ble arrangert en kveld på Opera, som var en estetisk nytelse og en festmiddag på båt i Sydneys farvann. 

Konferansen ble avsluttet torsdag 27/3 og alle deltakere ble invitert om to år til Marseille i Frankrike.

Etter at konferansen var slutt ble interesserte invitert å se på bevegelseslabben til Stephen R Lord. Denne anerkjente forskeren som publisert mye om fall og fysiologiske risikoer i samband med fall viste oss rundt i sine lokaler. Vi fikk også vist hvordan de brukte forskjellige hjelpemidler og dataprojeksjoner av pertubationer etc. Det var en del resurser i forhold til data personal som vi vel ikke har motsvarighet til på HiO.

Totalt sett var konferansen meget givende og det var tilfredsstillende å se at den forskning og det bevegelses labb vi har på HiO på alle måter har internasjonal kvalitet. Det var en inspirasjon til videre forskning for det er helt klart at vi må satse og kanskje involvere dyktige masters studenter etter hvert for å holde takt med utlandet.

For min  egen del fikk jeg nyttig tilbakemelding på min poster og jeg hadde interessante diskusjoner med personer som jeg syns er nøkkelpersoner i forhold til slagforskning.

Jeg er veldig takknemlig at jeg fikk anledning å delta og at avdeling Helsefag støttet meg med stipend.

Oslo 5/5-03

Birgitta Langhammer

